# Курсова разработка

**Тема:** ЧЕТВЪРТИ МОДУЛ: ОРГАНИЗАЦИЯ НА РАЗНООБРАЗНА ОБРАЗОВАТЕЛНА СРЕДА

**2 задача:**

**Съставете сценарии с тематична насоченост към личните празници на детето - *имен ден, рожден ден,* и към празници, свързани с детството. В своите сценарии поставете акцента върху възможностите за проява на силните страни на детето и самоутвърждаването му в групата.**

Научен консултант: доц. д-р София Каракехайова

**Разработили:**

1.Светлана Тодорова Лазарова– месторабота (учебно заведение) – ОДЗ №2, „Знаме на мира“, населено място на учебното заведение гр. Балчик

e-mail: svetla\_balchik@abv.bg

Група/ потребителско име: zpp87.4

Присъствено обучение в периода от 27.01.2014г. до 31.01.2014г

Състояло се в: Парк- хотел „Изида“, гр. Добрич

Обучител: Доц. Д-р София Дерменджиева

*Забележка*:

Декларирам, че получих 2 часа дистанционно консултиране:

Име: Подпис:

1.

***К У Р С О В А Р А Б О Т А***

***ЧЕТВЪРТИ МОДУЛ: ОРГАНИЗАЦИЯ НА РАЗНООБРАЗНА***

***ОБРАЗОВАТЕЛНА СРЕДА***

***Тема: Сценарий с тематична насоченост към личните празници на детето***

“За да бъдат свободни детските прояви, трябва да се въздейства върху средата- материална и социална”.

М.Монтесьори

От съвременното предучилищно образование в България се очаква и изисква не само да отговори на потребностите на обществото, но и да осигури необходимата подготовка за успешен старт на детето в европейски ориентираните образователни институции.

В България, като страна член на Европейския съюз, образователната политика получава един нов етикет чрез акта на приемане на шансовете за равенство във възможностите за образование на българските граждани. Така се гарантира динамичната промяна житейската позиция в образованието да се трансформира в социална позиция, и то още от най- ранна възраст- в какъв план е възможно и позволено да се изгради картината за света и какви средства са на разположение на подрастващите [ Обучение.....]

При образованието става дума за съучастие в изграждането на картината за света (партиципация), за отвореност към взаимодействия, към пространства за игра и решения, за склонност към материални и духовни ресурси, обогатяващи обществото ни. Тук е и отговорът на въпроса- каква образователна област е на разположение и какви образователни средства са подходящи за нея? Другият въпрос се отнася за образованието в сътрудничество като израз на културата. [пак там]

В педагогиката един от основните фактори, определящи развитието на личността е средата.

Съвременните принципи за изграждането на нова визия за игрово- образователното пространство гарантират усъвършенстването на културните компетенции на педагозите в европейското пространство. Позитивната и вариативна образователна среда способстват самостоятелното овладяване чрез ново познание, нова дейност, ново общуване, което налага установяването на връзката между самоопределянето в игрово-познавателен план и оценяването на компетенции. Най-подходящо за това е отвореното игрово-образователно пространство, където очакванията за самоизразяване и за представяне на компетенции се случват във взаимна връзка, а личността сама прави избор за това, дали да разгърне взаимодействието с другите в съдържателно-тематичен план. Това са взаимните комуникативни актове, свързани с позитивно следствие, а именно: повишена готовност за съсредоточаване, повишена интензивност на усилията за преследване на целите, радост от взаимните контакти и общуване, по-добро самочувствие на мястото на случващото се, по-пълна отговорност за постигане на проектите.

В този смисъл много ефективна интерактивна форма за социализация на всяко дете е детският празник. Той е емоционално преживяване и стимул на детската творческа активност. С. Каракехайова [22. *Каракехайова, С.*Социални компетентности на детето и развитието им чрез празниците. – Предучилищно възпитание, 2007, № 1.] пише, че „...празниците в детската градина са форми на педагогическо взаимодействие, чрез които детето се ориентира в съвременната морално-ценностна система на възрастните...”. Дейностите, характерни за празниците, са винаги съвместни и успешно протичат тогава, когато са установени тесни междуличностни духовни връзки.

Народни, национални или лични, празниците винаги предизвикват радостни емоции у децата, възпитават ги както в естетическо, така и в нравствено отношение. Те обединяват детската група и при подготовката на празника, и при провеждането му. Следствие от реализацията на този интерактивен модел на взаимодействие е развитието на социални отношения, умения и компетентности – толерантност, добронамереност, подкрепа на личностната автономия, сътрудничество, междуличностен диалог и т.н. Образователното пространство на празника е особено подходящо за възпитаване в национални и общочовешки добродетели, за формиране на познавателна, социална, нравствена и художествено-естетическа култура на детската личност. (ОБРАЗОВАТЕЛНОТО ПРОСТРАНСТВО НА ПРАЗНИКА*Янка Димитрова,ОДЗ № 7 „Слънчо”, Пазарджик*

Един обобщен вариант на основните видове социални компетентности е следният:

- социални: общуване; - утвърждаване (самоутвърждаване);

- конгнитивни: вземане на решения (решаване на проблеми); себепознание;

- афективни: познание и контрол на собствените си емоции. Овладяването и практикуването на социални умения и компетентности от детето от предучилищна възраст се реализира чрез личностно-ориентирания и интерактивен модел на взаимодействие. Реализирането на социалните компетентности се конкретизира чрез форми и методи на педагогическо взаимодействие. Празниците в детската градина са форми на педагогическо взаимодействие, чрез които детето се ориентира в съвременната морално-ценностна система на възрастните, както и в традиционните етични норми на определен етнос. Характерна особеност на празниците е, че при тях познание и емоция съжителстват естествено. Чрез обредите на празниците детето се въвежда в определен етикет и поведение. За предучилищния период от детското развитие е характерно, че когнитивната и емоционалната регулация се развиват, като взаимно се допълват. Освен емоции, като радост, щастие, гняв и тъга, за 5-7 годишните са характерни интелектуални чувства, свързани с успеха, радостта и удовлетворението от познавателните постижения. В хода на празничните ситуации детето има възможност да открие, да овладее познавателна информация, която го интересува. По време на празниците се развиват и социални чувства: емпатия, толерантност към другия, приятелство, добронамереност, човеколюбие, обич към близките и др. Чрез празниците се препредават от поколение на поколение унаследеният опит и натрупаните знания. Това е един надежден механизъм за социализация на подрастващите и развитие на социалните им компетентности. Истински празник има тогава, когато радостта от събитието, което се празнува, е споделена. В този смисъл празниците са интерактивни форми на социализация, защото в зависимост от диалога между партньорите в празнуването се интерпретира конкретната ситуация и всеки конструира собствените си действия. Интерактивното взаимодействие по време на празниците в детската градина е съвместна дейност на педагога и децата, което има следните интенции: - пространствено и времево съприсъствие на участниците; - има възможности за лични контакти между участниците; - наличие на общи цели, предвиждащи общ резултат. Той е интересен за всички и е част от потрбностите им; - дейността се разпределя между всички участници; - планиране, контрол, корекция и координация на действията; - обща дейност между участниците.

Празниците, като интерактивни форми, създават условия за целенасочена комуникация, желание за доставяне на радост, чувства за съвместност и постигане на положителни резултати. Подготовката на празника включва изработване на предмети и символи на всеки празник; украсат на интериора в групата; украса за собствената стая; подаръци и изненади за хората, с които ще се изживеят празничните мигове.

Подготовката на празника, свързана с очаквания и нагласи за изненади и веселие, предлага реализиране на следните компетентности и умения:

1. Да зачита другите:

- да владее реакциите си по отношение на другите;

- да признава положителните страни и качества на другите;

- да уважава приятелите и противниците си.

2.Да сътрудничи:

- да умее да работи спокойно с другите деца;

- да умее да работи конструктивно в група като екип върху обща задача.

3. Да умее да избира (да взема решения):

- да проявява инициатива;

- да се справя бързо в нови ситуации;

- да изявява и развива доверие в себе си и партньора си.

4. Комуникационна компетентност:

- да умее да слуша;

- да разбира;

- да задава въпроси;

- да изказва свое мнение;

- да изразява това, което чувства.

В празничните ситуации всяко дете има възможност да се себеизявява, себеоценява и самоутвърждава; може да ,,мобилизира” целия си репертоар от социални компетентности, за да представи себе си и ,,партньорите” си във веселието добре. Отговорностите, които има участник в празничната ситуация, правят детето целенасочено и уверено в собствените си сили. В празничните интеракции педагогът включва интерактивни упражнения и игри, които позволяват на слушащата, възприемащата, съпреживяващата емоционално-нравствените послания публика да се включва с цел диалогът и полилогът в празника да е по-динамичен и пълен. Личните празници на детето (рожден ден и имен ден) създават условия за развитие на социалната компетентност - ,,познава положителните си страни”. На детето се дава възможност да изяви комуникативните си компетентности и да се утвърждава сред приятели и роднини като личност с потенциал и мечти.

Проявите на социалните компетентности и разбирането им в предучилищна възраст може да бъдат изследвани по време на подготовката и провеждането на празниците в няколко направления. В тази връзка педагогическия екип трябва да насочи своите усилия и възможности към утвърждаване на традиции, обичаи и празници като регулатор на ценностната ориентация и социалното поведение на децата.

І. Задачи, свързани с утвърждаване на празниците, традициите и обичаите като регулатор на социални компетентности и поведение на децата:

1. Чрез празниците, традициите и обичаите да се въведе детето от семейната среда в сложния свят на социалните взаимоотношения и норми на поведение.

2. Да се овладяват знания, умения и отношения, свързани със съдържанието и смисъла на даден празник или обичай.

3. Да се формират и развиват начални умения за общуване и социални контакти, спазване на правила и поемане на отговорности, свързани с потребностите на детската личност.

4. Да се възпитават децата да възприемат естествено различията между хората, да ги уважават и зачитат, да осъзнават чувствата като доброжелателност, сътрудничество, етническа търпимост.

5. Да се възприемат и съзнават модели на поведение и отношение в обществото и да се подпомогне изграждането на ценностна система, която да позволява на детето да изработва и изпробва собствените познания и морални съждения.

6. Да се включват в практически дейности, свързани с подготовката и участието в празниците по календара, създаващи емоционална нагласа, пробуждане на нравствено-естетически чувства, актуализиране и разбиране на морални послания и внушения.

ІІ. Принципи на педагогическо взаимодействие, свързани с осъществяването на тези задачи:

* Свободно личностно развитие на всяко дете, основаващо се върху идеите на хуманизма и демокрацията;
* Плуралистичност на обучението – представяне на различни гледни точки и изключване на политически, етнически, религиозни и др. интереси
* Интердисциплинарност– обединяване на теоретичните и приложните знания от различните области на обществените науки и социалната практика, с които децата се занимават по отделните образователни направления;
* Диалогичност и дискусионност – при работа в групи се стимулират децата в толерантност, уважение и самостоятелност при вземане на решения;
* Практическа насоченост – тясна връзка с живота на социалната общност и осъществяване на разнообразни дейности, чрез които децата усвояват и прилагат.
* Последователност – определя йерархичността на принципите по важност и значимост, но само в единство те гарантират ефективността на нашата работа.

Организирането и подготовката на празниците преминават през следните

ІІІ. Етапи на подготовка и организиране на празници в детската градина:

    1. Създаване на емоционална нагласа чрез прочит на литературен текст за пробуждане на конкретни нравствено-естетически чувства, актуализиране на житейския и социален опит на децата, мотивиране на предстоящата дейност.

 2. Представяне на конкретния обичай или традиция с помощта на адаптирани или други художествени текстове.Извеждане на основните и най-значими моменти, представящи същността и смисъла на обреда.(беседа,разглеждане на произведения на изобразителното изкуство, грънчарството, българския фолклор и др.)

        3. Запознаване със същността на съответния християнски или семеен празник, обичай чрез припомняне и запознаване с най-значимите му характерстики и ритуали. Стимулиране самоизявата и желанието на децата да формулират собствени преценки и настроения.

        4. Организиране на адекватна дейност, свързана с подготовката на съответния празник и вникване в неговата същност и смисъл. Говорейки и подготвяйки се за празника децата извършват различни дейности: разучават песни и стихове, стари обичаи и обреди, извършват творческа дейност( рисуване, апликиране, оцветяване и др.) Да се организират срещи със семействата, на които баби, дядовци и родители да разказват за своето детство, игри и празници. Да се запознаят непренудено децата с живота в миналото, с характерните черти на българина от народа.

        5. Осъществяването на самия празник – песните, благопожеланията отделните обреди, реквизита и празничната обстановка въздействат комплексно върху детската личност. Включването на семейството, училището или на други обществени институции не разрушава границата между игра и действителност и формира умения за реално осъществяване на културната традиция.

  ІV. Форми, методи, механизми, практически техники в процеса на организация, подготовка и реализиране на празниците:

- Беседи, разговори, упражнения, наблюдения, ролеви игри в преднамерените планирани задачи;

- Състезания, викторини, конкурси за рисунки за съответния празник;

- Тематични срещи и анкети с родителите, срещи с културни дейци;

- Интерактивни игри и техники за стимулиране на детето за участие в практически дейности, свързани със съответния празник;

- Индивидуални и групови игри по откриване на реквизит, обстановка и съдържание на празник или обичай, създаване на условия за изява и постигане на успех от децата;

Очаквани резултати:

- Развиване на детските художествено-артистични заложби в различните видове изкуства-танцувални, певчески, артистични, за да се почувства всяко дете емоционално удовлетворено от участието си в празника;

- Развиване на умения за работа в екип, придобиване на качества за самокритичност, организация, оценка и контрол;

- Разчупване на стереотипа, внасяне на емоционален заряд и удовлетворение, предизвикване на потребност за активност и взаимодействие и изява чрез използване на нетрадиционни форми на обучение;

- Създаване на празнично настроение и обогатяване познанията на децата за съответния празник;

- Споделяне на емоциите между деца и родителите.

Детството е най-чувствителната част от живота на всяко човешко същество, но в същото време днешните деца са основата на всяко утрешно общество. Именно на нас, учителите, се пада огромната чест и отговорност да формираме личността на детето, да дадем равен шанс на всички да израснат и се приспособят към отговорностите на живота като съхранят и пренесат през поколенията човешките ценности като доброта, трудолюбие, съпричастност, характерни за българската душевност.